CONTRACT DE LUCRĂRI
1. PREAMBUL
În temeiul Legii Achiziţiilor Publice nr. 98/2016, cu modificările şi completările ulterioare și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/ acordului-cadru din Legea nr. 98/ 2016 privind achiziţiile publice, cu modificările şi completările ulterioare, s-a încheiat prezentul contract de furnizare de produse între:

 UNITATEA ADMINISTRATIV TERITORIALĂ - JUDEŢUL CLUJ prin CONSILIUL JUDEŢEAN CLUJ, cu sediul în municipiul Cluj – Napoca, Calea Dorobanţilor, nr. 106, telefon: 0372640060, cod fiscal 4288110, cont trezorerie : RO62TREZ24A510103200200X, deschis la Trezoreria municipiului Cluj - Napoca, reprezentată legal prin Preşedintele Consiliului Județean Cluj - ALIN TIȘE, în calitate de achizitor, pe de o parte

Și
SC ............................................SRL, sediul ..................................................................,  nr. ............... .., cod postal ..........................., telefon ........................................,  număr de înmatriculare ..................................................................,  cod fiscal ..........................................., cont trezorerie .................................................................., reprezentată prin administrator ..........................................................................., în calitate de executant, pe de altă parte.
2. DEFINIŢII
În prezentul contract următorii termeni vor fi interpretați astfel:
a. contract - prezentul contract şi toate anexele sale;

b. achizitor şi executant - părţile contractante, așa cum sunt acestea numite în prezentul contract;

c. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

d. amplasamentul lucrării - locul unde executantul execută lucrarea;

e. forță majoră - un eveniment mai presus de controlul părţilor, care nu se datorează greșelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. zi - zi calendaristică; an - 365 de zile.

j. achizitor - autoritate responsabilă pentru derularea implementării proiectului.

k. executant - reprezintă compania a cărei Ofertă este desemnată caștigatoare de către Achizitor, care va executa lucrările de construcție, va presta activitățile de proiectare/de asistența tehnică;

o. procesul verbal de recepție - înseamnă procesul-verbal emis și semnat în conformitate cu legislația aplicabilă de către o comisie de recepție.

p. situație de plata- deviz pe situația de lucrări.

q. garanția de buna execuție - garanția care se constituie de către executant în scopul asigurării autorității contractante de îndeplinirea cantitativă, calitativă în perioada convenita a contractului;

s. propunerea financiară - acea parte a ofertei care conține prețul contractului pentru executarea lucrărilor prevăzute de prezentul contract, precum celelalte condiții financiare comerciale corespunzătoare satisfacerii cerințelor solicitate de achizitor prin documentația de atribuire a contractului, atașată în anexa prezentului contract;

t. propunerea tehnică - acea parte a ofertei care conține obiectivele tehnice ale lucrărilor ce trebuie executate în conformitate cu prezentul contract, atașată în anexă prezentului contract;

u. act adițional - document prin care se pot modifică termenii și conditiile contractului;

3. INTERPRETARE
3.1. În prezentul contract, cu excepţia unei prevederi contrare, cuvintele la forma de singular vor include forma de plural şi viceversa, acolo unde acest lucru este permis de context.

3.2. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

CLAUZE OBLIGATORII
4. OBIECTUL PRINCIPAL AL CONTRACTULUI
4.1. Executantul se obligă să execute lucarile de reparatii  pentru imobilul proprietatea Judetului Cluj, localitatea BAISOARA _ CABANA JANDARMERIE , respectiv:
· Inlocuirea invelitorii tip ondulin cu invelitoare din tigla metalica 

· Inlocuirea jgheaburilor si a burlanelor 

· Inlocuirea  tamplariei de lemn cu tamplarie termopan
· Refacerea imprejmuirii 
în termenul convenit prin prezentul contract, în conformitate cu obligaţiile asumate, cu respectarea documentaţiei de atribuire.
5. PREŢUL CONTRACTULUI
5.1. Pretul convenit pentru îndeplinirea contractului, plătibil executantului de către achizitor este de …………………... lei, la care se adaugă TVA conform legislației în vigoare.
6. DURATA CONTRACTULUI  
6.1. Prezentul contract intră în vigoare la data semnării de către ambele părţi, produce efecte până la achitarea integrala a pretului, încheierea procesului verbal de recepţie a lucrărilor contractate, expirarea duratei de garantie a lucrarilor.

7. EXECUTAREA CONTRACTULUI
7.1. Executantul se obligă să execute şi să finalizeze lucrările în termen de 2 luni de la data constituirii garantiei de buna executie dupa semnarea si inregistrarea contractului de catre ambele parti.

7.2. În cazul în care datorită condițiilor meteorologice nefavorabile, lucrările nu pot fi finalizate în termenul menționat mai sus, lucările vor fi suspendate cu acordul părților, urmând ca durata contractului să fie prelungită corespunzător.
8. DOCUMENTELE CONTRACTULUI
8.1. Documentele contractului sunt:
a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare; 

b) oferta financiara.
8.2. În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.
9. OBLIGAŢIILE PRINCIPALE ALE EXECUTANTULUI
9.1. (1) Executantul are obligaţia de a executa şi finaliza lucrările, precum şi de a remedia viciile si defectele aparute cu atenţia şi promptitudinea cuvenită, în concordanță cu obligaţiile asumate prin contract, în limitele prevăzute de prezentul contract.

    
(2) Executantul are obligaţia de a supraveghea lucrările, de a asigura forța de muncă, materialele, instalaţiile, echipamentele şi toate celelalte obiecte, fie de natura provizorie, fie definitive, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.2. Măsurile de asigurare pe linia protecției muncii și P.S.I. autorizarea, instruirea personalului propriu, acordarea echipamentului de lucru și de protecție, precum și înregistrarea acestora sunt in sarcina și pe cheltuiala executantului ;
9.3 Executantul are obligatia de a lua toate măsurile necesare pentru a proteja mediul pe şi în afara şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru.
    
9.4 Executantul va despăgubi achizitorul împotriva tuturor reclamațiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legatură cu obligaţia prevăzută la alin. (1), pentru care responsabilitatea revine executantului.
9.5 Pe parcursul execuţiei lucrării, executantul are obligaţia:

    
a) de a evita, pe cat posibil, acumularea de obstacole inutile pe şantier;

    
b) de a depozita sau retrage orice utilaje, echipamente, instalaţii, surplus de materiale;

    
c) de a aduna şi îndepărta de pe şantier daramaturile, molozul sau lucrările provizorii de orice fel, care nu mai sunt necesare.

10. OBLIGAŢIILE ACHIZITORULUI; MODIFICAREA CONTRACTULUI
10.1 Achizitorul are obligaţia de a pune la dispoziţia executantului amplasamentul lucrării, liber de orice sarcină – predare amplasament.

10.2 Achizitorul se obligă să plătească preţul lucrarilor către executant în termen de 30 de zile calendaristice de la data de înregistrare a facturii fiscale a executantului la Registratura generală a Consiliului Județean Cluj, pe baza procesului verbal de recepție, conform ofertei financiare. Lucrările vor fi decontate pe baza verificării si certificării de către reprezentanţii achizitorului a situatiei de lucrări, avandu-se in vedere lucrarile real realizate.
10.3. Dacă achizitorul nu onorează facturile în termen, atunci acesta are obligaţia de a plăti penalităţi, cu respectarea prevederilor Legii 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, din plata neefectuată.
11. SANCŢIUNI PENTRU NEÎNDEPLINIREA CULPABILĂ A OBLIGAŢIILOR
11.1. În cazul în care, din vina sa exclusivă, executantul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu cota de 0,1%/zi întârziere din valoarea lucrărilor neexecutate, până la îndeplinirea efectivă a obligațiilor.

11.2. Dacă achizitorul nu onorează factura în termenul prevăzut de art. 6 alin 1 din Legea nr. 72/2013, acesta are obligaţia de a plăti, cu titlu de dobânzi penalizatoare, o sumă echivalentă de 0,1% pe zi din plata neefectuată, începând de la data scadenţei şi până la momentul plăţii.
11.3. Achizitorul își rezerva dreptul de a renunţa oricând la contract, printr-o notificare scrisă adresată executantului, fără nicio compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

    





CLAUZE SPECIFICE
12. GARANŢIA DE BUNĂ EXECUŢIE A CONTRACTULUI   

             12.1 (1) Executantul are obligatia de a constitui garantia de buna executie a contractului in perioada convenita in acesta in cuantum de 10% din valoarea contractului fără TVA.
 
 (2)  Garantia de buna executie este ............................ lei fără TVA.

              (3) În cazul în care pe parcursul executării contractului, se suplimentează valoarea acestuia, Antreprenorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

În orice moment, pe perioada derulării Contractului, Garanția de Bună Execuție trebuie să reprezinte cuantumul de 10%  din valoarea Contractului, fără TVA

              12.2 Garanţia de bună execuţie se constituie în termen de 5 zile lucrătoare de la data semnării contractului de achiziţie publică (art . 40 din HG nr. 395/2016)

              12.3 Perioada de valabilitate a garantiei de buna executie va fi de la data constituirii conform prevederilor prezentei clauze pe toata perioada contractului. Termenul de valabilitate al garantiei de buna executie poate fi compus din mai multe perioade succesive mai scurte, cu conditia ca termenul total de valabilitate sa acopere intreaga perioada antementionata .

              12.4 Garanţia de bună execuţie se constituie prin una din urmatoarele modalitati:

· Prin virament bancar intr-un cont bancar deschis la dispozitia autoritatii contractante;  

· Prin reţineri succesive din sumele datorate pentru facturi parţiale în conditiile prevazute la art. 40 alin. (3) din H.G. nr. 395/2016.

· Printr-un instrument de garantare emis de o instituţie de credit din România sau din alt stat sau de o societate de asigurări.      

              12.5 In situatia in care partile convin prelungirea termenului de executie,  pentru orice motiv (inclusiv forta majora, Antreprenorul are obligatia de a prelungi valabilitatea garantiei  de buna executie.

           12.6 Antreprenorul se va asigura că Garanţia de Bună Execuţie este valabilă şi în vigoare până la finalizarea contractului. 

              12.7 Dacă pe parcursul executării Contractului, Achizitorul execută parțial sau total Garanția de Bună Execuție constituită până la data executării ei, Contractantul are obligația ca, în termen de 5 zile de la executare să reîntregească garanția raportat la restul rămas de executat. În situația în care Contractantul nu îndeplinește această obligație, atunci Achizitorul are dreptul de a transmite o notificare de reziliere, fără îndeplinirea unei alte formalități, cu 15 zile înainte de data rezilierii.

Plățile parțiale efectuate în baza prezentului contract nu implică reducerea proporțională a Garanției de Bună Execuție

             12.8 In cazul in care contractantul este o asociere de operatori economici instrumentul de garantare va fi emis pe numele asocierii si va cuprinde mentiunea expresa ca instrumentul de garantare acopera, in mod similar toti membrii asocierii (cu nominalizarea acestora), emitentul instrumentului de garantare declarand ca va plati din garantia de buna executie sumele prevazute de dispozitiile legale si contractuale in situatia cand oricare dintre membrii asocierii nu isi indeplineste obligatiile asumate prin contract.

            12.9 Autoritatea contractantă are obligaţia de a elibera/restitui garanţia de bună execuţie după cum urmează:

a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;

b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.
             12.10. (1) In perioada de garantie, prestatorul are obligatia, in urma dispozitiei date de achizitor, de a executa toate lucrarile de modificare, reconstructie si remediere a viciilor si altor defecte a caror cauza este nerespectarea clauzelor contractuale. 

(2) Antreprenorul are obligatia de a executa toate activitatile prevazute la alin. (1), pe cheltuiala proprie, in cazul in care ele sunt necesare ca urmare a: 

a) utilizarii de materiale, de instalatii sau a unei manopere neconforme cu prevederile contractului; sau 

b) unui viciu de conceptie, acolo unde executantul  este responsabil de execuția unei parti din lucrari; sau 

c) neglijentei sau neindeplinirii de catre executant a oricareia dintre obligatiile explicite sau implicite care ii revin in baza contractului. 

(3) In cazul in care defectiunile nu s-au produs din vina Executantului, lucrarile fiind executate de catre acesta conform prevederilor contractului, costul remedierilor va fi evaluat si platit ca lucrari suplimentare.
              12.11. În orice situaţie în care Achizitorul este îndreptăţit la despăgubiri/penalitati contractuale, poate reţine aceste despăgubiri/penalitati din orice sume datorate Executantului sau poate executa garanţia de bună execuţie. Dacă valoarea acestora depășește cuantumul garanției de bună execuție, Antreprenorul are obligația de a plăti diferența în termen de 10 zile de la notificarea Achizitorului.

12.12. Garanţia tehnică este distinctă de garanţia de buna execuţie a contractului.

12.13. Garanţia tehnică pentru lucrările executate de către executant în favoarea achizitorului este de 60 luni de la data semnării procesului verbal de recepţie la terminarea lucrărilor.
13. ÎNCEPEREA ŞI EXECUŢIA LUCRĂRILOR
13.1.  Executantul are obligaţia de a începe executia lucrarilor de reparatii imediat dupa data constituirii garantiei de buna executie dupa semnarea si inregistrarea contractului de catre ambele parti.

13.2. Lucrările trebuie să se deruleze conform caietului de sarcini şi să fie terminate la data stabilită. 

13.3. Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile tehnice 
13.4.  Materialele trebuie sa indeplineasca  minim calitatea prevăzută în caietul de sarcini; 
13.5. Executantul are obligaţia de a nu acoperi lucrările care devin ascunse, fără aprobarea achizitorului.

14. ÎNTÂRZIEREA ŞI SISTAREA LUCRĂRILOR
14.1. În cazul în care:

    
a) volumul sau natura lucrărilor neprevăzute; sau

    
b) condiţiile climaterice excepţional de nefavorabile; sau

    
c) oricare alt motiv de întârziere care nu se datorează executantului şi nu a survenit prin încălcarea contractului de către acesta îndreptățesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

(1) orice prelungire a duratei de execuţie la care executantul are dreptul;

(2) totalul cheltuielilor suplimentare, care se va adauga la preţul contractului.
15. FINALIZAREA LUCRĂRILOR

 15.1. Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit, trebuie finalizat în termenul convenit, respectiv in termen de 2 luni de la data constituirii garantiei de buna executie dupa semnarea si inregistrarea contractului de catre ambele parti..
15.2. (1) La finalizarea lucrărilor, executantul are obligaţia de a notifica, în scris, achizitorul că sunt îndeplinite condiţiile de recepţie, solicitând acestuia convocarea comisiei de recepţie.

(2) Achizitorul va convoca comisia de recepţie cu respectarea prevederilor art. 10 și art. 11 din <LLNK 11994     0122 321   0 14>Regulamentului de recepţie a lucrărilor de construcţii şi instalaţii aferente acestora, aprobat prin HG 343/2017.
15.3. Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

15.4. Recepţia se poate face şi pentru părţi ale lucrării, distincte din punct de vedere fizic şi funcţional.
16. PERIOADA DE GARANŢIE ACORDATĂ LUCRĂRILOR
 16.1. Perioada de garanţie a lucrărilor este de 60 luni și curge de la data recepţiei la terminarea lucrărilor, respectiv de la data întocmirii procesului verbal de recepţie, şi până la recepţia finală la terminarea lucrărilor;
16.2. (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi a altor defecte a căror cauză este nerespectarea clauzelor contractuale.

 (2) Executantul are obligaţia de a executa toate activităţile prevăzute la alin. (1), pe cheltuiala proprie, în cazul în care ele sunt necesare datorită:

    
i) utilizării de materiale, de instalaţii sau a unei manopere neconforme cu prevederile contractului; sau

    
ii) unui viciu de concepție, acolo unde executantul este responsabil de proiectarea unei părţi a lucrărilor; sau

    
iii) neglijenței sau neîndeplinirii de către executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

17. SUBCONTRACTANŢI 

17.1. (1) Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul. Activităţile ce le revin acestora, precum şi sumele aferente prestaţiilor, sunt cuprinse în contractul de achiziţie publică.

La încheierea Contractului sau atunci când se introduc noi subcontractanți, este obligatorie furnizarea către Achizitor a contractelor încheiate de către Antreprenor cu subcontractanții nominalizați în ofertă sau declarați ulterior, astfel încât activitățile ce revin acestora, precum și sumele aferente prestațiilor, să fie cuprinse în Contract devenind anexe ale acestuia. Ele trebuie sa cuprindă obligatoriu, însă fără a se limita la: 

· denumirea subcontractanților, 

· reprezentanții legali ai noilor subcontractanți, 

· datele de contact, 

· activitățile ce urmează a fi subcontractate, 

· valoarea aferentă prestațiilor, 

· opțiunea de a fi plătiți direct de către Achizitor,

· optiunea de cesionare a contractului in favoarea Achizitorului (daca este cazul).

(2) Achizitorul poate efectua plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită la momentul încheierii contractului de achiziție publică sau la momentul introducerii lor în contract, lucrările executate contractantului potrivit contractului dintre contractant şi subcontractant.


(3) Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv achizitor, executant şi subcontractant sau de achizitor şi subcontractant atunci când, în mod nejustificat, executantul blochează confirmarea executării obligaţiilor asumate de subcontractant.


(4) Dispoziţiile prevăzute la alin. (1) - (3) nu diminuează răspunderea executantului în ceea ce priveşte modul de îndeplinire a contractului de achiziţie publică

17.2. (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.

            (2) Lista subcontractanţilor cuprinzând datele de recunoaştere a acestora, precum şi contractele încheiate cu aceştia se constituie în anexe la contract.

17.3. (1) Executantul este pe deplin răspunzător față de achizitor de modul în care îndeplineşte contractul.

           (2) Subcontractantul este pe deplin răspunzător față de executant de modul în care îndeplineşte partea sa din contract.

           (3) Executantul are dreptul de a pretinde daune-interese subcontractanților, dacă aceştia nu îndeplinesc partea lor din contract.

17.4. (1) Executantul poate schimba oricare subcontractant numai dacă acesta nu a îndeplinit partea sa din contract. Schimbarea subcontractantului nu modifică valoarea aferentă activităţilor subcontractate, care va fi cel mult egală cu valoarea declarată în cadrul ofertei ca fiind subcontractată si se va face doar cu acordul prealabil al achizitorului.

           (2) Subcontractanţii  schimbați au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.
           (3) Contractele de subcontractare şi declaraţiile vor fi prezentate cu cel puţin 15 zile înainte de momentul începerii executării lucrărilor/prestării serviciilor de către noii subcontractanţi.
          (4) Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

18. CESIUNEA

18.1. Executantul are obligaţia de a nu transfera total sau parţial obligaţiile sale asumate prin contract, cu excepția cesiunilor prevazute în contract și actele normative în vigoare.

18.2. Achizitorul poate urmări orice pretenţie la daune pe care executantul ar putea să o aibă împotriva terţului/terţilor susţinător/susţinători declarați pentru nerespectarea obligaţiilor asumate prin angajamentul ferm. În acest sens, se poate realiza o cesiune a drepturilor executantului către achizitor, cu titlu de garanţie.
19. FORȚĂ MAJORĂ
19.1. Forța majoră este constatată de o autoritate competentă.

19.2. Forța majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. Partea contractantă care invocă forța majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. Dacă forța majoră acţionează sau se estimeaza ca va acţiona o perioadă mai mare de 6 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

20. SOLUŢIONAREA LITIGIILOR
20.1. Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatura cu îndeplinirea contractului.

20.2. Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergență contractuală, fiecare poate solicita ca disputa să se soluţioneze de către instanţa competentă aflată în raza sediului autorității contractante, Tribunalul Cluj sau la orice instanță competentă, în funcție de natura litigiului dedus judecății. 
21. ÎNCETAREA ŞI REZILIEREA CONTRACTULUI
21.1 Prezentul contract va înceta de drept dacă în termen de 30 zile de la data constituirii garantiei de buna executie, dacă executantul nu a demarat executarea corespunzătoare contractului.
21.2 Încetarea prezentului contract în condiţiile art. 20.1 nu va produce niciun fel de efect asupra altor drepturi ale achizitorului şi ale executantului dobândite în baza prezentului contract.

21.3 Suplimentar faţă de cauzele de încetare definite mai sus, achizitorul poate rezilia de drept contractul, cu efecte depline, fără preaviz, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:


a) 
executantul nu execută contractul în conformitate cu oricare dintre obligaţiile asumate;


b)
executantul nu respectă termenele intermediare sau finale conform programului de execuție;


c)
executantul cesionează sau subcontractează contractul fără a avea acordul scris al achizitorului;


d)
executantul face obiectul unei proceduri de dizolvare,  şi-a suspendat activitatea, împotriva sa s-a dispus deschiderea falimentului sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;


e)
executantul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;


f)
executantul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;


g)
împotriva executantului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală;


h)
apariţia oricărei alte incapacităţi legale care să împiedice executarea contractului;


i)
executantul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

          
21.4 În cazul în care achzitorul optează pentru  rezilierea  contractului, executantul va fi îndreptățit la plata integrală a lucrărilor prestate până la data la care intervine rezilierea efectivă.

21.5. După reziliere executantul va preda reprezentantului achizitorului, toate documentele şi orice alte documente de proiectare întocmite de sau pentru el. 

21.6. Executantul va face toate eforturile pentru a respecta imediat orice instrucţiuni incluse în înştiinţare.

21.7. După reziliere, achizitorul poate finaliza pe cheltuiala sa lucrările prin forţe proprii şi/sau cu alte entităţi. Achizitorul şi aceste entităţi vor putea folosi documentele executantului sau orice alte documente întocmite de executant sau în numele acestuia, numai după data la care achizitorul efectueaza plata integrala a acestor lucrări către executant.

21.8. În cazul în care prezentul contract este reziliat, oricare dintre părți va fi îndreptățită să recupereze de la cealaltă parte fără a renunţa la celelalte remedii la care este îndreptăţit în baza acestuia, orice pierdere sau prejudiciu suferit până la un nivel egal cu valoarea contractului.
21.9 (1) Oricare dintre părţi încalcă prevederile Contractului de lucrări când nu îndeplineşte obligaţiile ce îi revin potrivit Contractului de lucrări. Pentru neîndeplinirea obligațiilor contractuale sau îndeplinirea necorespunzatoare a acestora, partea în culpa va plăti celeilalte părți daune interese pentru prejudiciul suferit.

 
(2) În cazul în care oricare dintre părţi încalcă prevederile Contractului prin neîndeplinirea  unei/unor obligaţii care îi revin potrivit acestuia, partea prejudiciată prin încălcare (după caz, Achizitorul sau executantul) va fi îndreptăţită la următoarele remedii:


a)
despăgubiri; şi/sau


b)
rezilierea Contractului 


(3)
Despăgubirile pot fi: 


a)
Despăgubiri Generale; sau


b)
Penalităţi contractuale.

21.10. În orice situaţie în care achizitorul este îndreptăţit la despăgubiri, poate reţine aceste despăgubiri din orice sume datorate executantului.
21.11. Achizitorul va fi îndreptăţit să rezilieze unilateral contractul printr-o notificare de reziliere adresată executantului  cu 5 zile înainte de data propusă pentru reziliere, în condiţiile în care se dovedeşte că executantul dă sau se oferă sa dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru a acționa sau înceta să actioneze în legătură cu contractul, sau pentru a favoriza sau nu, a defavoriza sau nu, orice persoană care ale legatură cu contractul sau dacă oricare dintre membrii personalului executantului, agenți sau subcontractanți dau sau se oferă să dea (direct sau indirect), unei persoane, stimulente sau recompense, în modul scris în acest paragraf sau dacă se dovedește că executantul s-a angajat în activităţi de corupţie, fraudă, în practici ilicite, coercitive sau obstrucţioniste, în execuţia contractului.


În sensul prezentei clauze: 


(a)''Practicile de Corupţie'' se referă la oferirea, solicitarea sau promisiunea, în mod direct sau indirect, a oricărui avantaj necuvenit sau a oricărui obiect de valoare cu scopul de a influenţa într-un mod nepotrivit acţiunea unui funcţionar public/oficial, sau ameninţarea cu vătămarea corporală a persoanei în cauză, cu prejudicii aduse statutului, proprietăţii, drepturilor sau reputaţiei, în legătură cu orice proces de achiziţionare din cadrul execuţiei oricărui contract cu scopul, pentru acea persoană, de a obţine sau păstra orice avantaje necuvenite în cursul desfăşurării activităţilor de afaceri;


(b)''Practicile de Fraudă'' se referă la orice declaraţie mincinoasă, orice act de disimulare sau omisiune de date cu intenţia sau în încercarea de a influenţa în mod nepotrivit procesul de achiziţie sau execuţia unui contract, inclusiv o reprezentare inexactă, în detrimentul achizitorului, sau care are scopul de a stabili preţuri de licitaţie la un nivel necompetitiv privându-l astfel pe achizitor de beneficiile unei competiţii corecte şi transparente, şi includ practici ilicite (fie înainte sau după aplicaţie sau remiterea ofertei) în care se angajează participanţii sau ofertanţii/desemnaţi câştigători, un ofertant şi un consultant sau un reprezentant al achizitorului sau o practică ce, în mod asumat sau în mod necugetat, induce în eroare sau încearcă să inducă în eroare o parte pentru a obţine un beneficiu financiar sau de altă natură sau pentru a evita îndeplinirea unei obligaţii;


(c)''Practicile ilicite'' se referă la înţelegeri sau aranjamente stabilite între doi sau mai mulţi ofertanţi, înţelegeri sau aranjamente care sunt sau nu cunoscute persoanei care angajează împrumuturi, având drept scop stabilirea de preţuri de licitaţie la un nivel artificial, necompetitiv. Ofertanţilor/desemnaţi câştigători li se recomandă să păstreze confidenţialitatea datelor ofertelor depuse în cadrul licitaţiei. În condţiile în care două sau mai multe oferte prezintă similarităţi semnificative, sau în cazul în care se constată plagiat evident din partea unuia sau mai multor ofertanţi/beneficiari ai adjudecării, achizitorul va constata un caz de practică ilicită iar respectivii ofertanţi pot fi respinşi;


(d)''Practicile Coercitive'' se referă la prejudiciile sau vătămarea, sau ameninţarea cu prejudiciile sau vătămarea, în mod direct sau indirect, a unor persoane sau a proprietăţilor acestora cu scopul de a obstrucţiona participarea acestora în procesul de achiziţie sau de a obstrucţiona execuţia Contractului; şi


(e)''Practicile Obstrucţioniste'' se referă la: distrugerea în mod deliberat, falsificarea, modificarea sau disimularea documentelor/probelor necesare în procesul de investigaţie, sau declaraţii false făcute investigatorilor cu scopul de a obstrucţiona o investigaţie efectuată de către Bancă, de către persoana ce angajează un împrumut sau de către achizitor în cazul unei acuzaţii de practici de corupţie, fraudă, coercitive sau ilicite; şi/sau ameninţările, hărţuirea sau intimidarea oricărei părţi cu scopul de a o împiedica să dezvăluie informaţii privind investigaţiile sau să continue investigaţiile; sau acţiuni având drept scop să obstrucţioneze efectuarea inspecţiei de către Bancă, persoana care angajează un împrumut sau achizitor  şi drepturile de audit stipulate prin contract.

21.12. (1) Executantul poate rezilia de drept Contractul, cu efecte depline, fără preaviz, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare dar nelimitandu-se la acestea:  
a)
Achizitorul nu îşi îndeplineşte obligaţiile ce ii revin în conformitate cu prevederile Contractului.
b)
Achizitorul suspendă derularea lucrărilor sau a oricărei părţi a acestora pentru mai mult de 30 de zile pentru motive nespecificate în Contractul de lucrări sau independente de culpa Executantul.

(2)Rezilierea nu va afecta nici un alt drept al Achizitorului sau al Executantului dobândit anterior acesteia în temeiul Contractului de lucrari. 
22. AJUSTAREA PREŢULUI CONTRACTULUI
22.1. Pentru lucrările executate, plăţile datorate de achizitor executantului sunt cele declarate în propunerea financiară, anexa la contract.
22.2. Prețul contractului este ferm pe toată perioada de derulare şi nu se actualizează.
23. Standarde
23.1. (1) Executantul garantează că la data recepţiei lucrarea executată va avea calităţile declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.
 (2)  Executantul garantează că va respecta obligaţiile referitoare la condiţiile de muncă şi protecţia muncii, protectia mediului conform : Legii privind securitatea si sanatatea în muncă nr. 319/2006, HG nr.1091/2006 privind cerințe minime de securitate si sănătate pentru locul de muncă, O.U.G. nr.195/2005 privind protecția mediului - cu modificările și completările ulterioare  şi a Legii nr. 307/ 2006 privind apărarea împotriva incendiilor republicata cu modificările și completările ulterioare.
24. CLAUZĂ STANDARD PRIVIND PROTECȚIA DATELOR PERSONALE
24.1. Părţile trebuie să respecte normele si obligaţiile impuse de dispoziţiile în vigoare, privind protecţia datelor cu caracter personal.

24.2. Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:


- capacitatea de a respecta drepturile persoanelor vizate privind ştergerea, corectarea sau transferul informaţiilor personale,


- informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,


- îndeplinirea tuturor îndatoririlor obligatorii privind documentarea conformării cu Regulamentul 679/2016.

24.3. Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

24.4. Datele cu caracter personal schimbate între Părţi nu pot deveni accesibile sau comunicate unor terţe părţi  neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:


- vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;


- vor preveni utilizarea fără autorizaţie a sistemelor de prelucrare a datelor;


- se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;


- se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;


- se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;


- se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părţi;


- se vor asigura că datele cu caracter personal sunt protejate de distrugere sau pierdere accidentală;


- se vor asigura că datele colectate în scopuri diferite pot fi prelucrate separat.
25. LIMBA CARE GUVERNEAZĂ CONTRACTUL
 Limba care guvernează contractul este limba romana.
26. COMUNICĂRI
26.1. (1) Orice comunicare între părţi, referitoare la îndeplinirea prezentului contract, trebuie sa fie transmisă în scris.

(2) Orice document scris trebuie înregistrat atât în momentul transmiterii, cat şi în momentul primirii.

26.2. Comunicările între părţi se pot face şi prin telefon, telegrama, telex, fax sau e-mail, cu condiţia confirmării în scris a primirii comunicării.
27. LEGEA APLICABILĂ CONTRACTULUI
      Contractul va fi interpretat conform legilor din România.
Părţile au înţeles sa încheie astăzi, ................................., prezentul contract în două exemplare, câte unul pentru fiecare parte.    

